માણાવદર રહેતા અને બાંટવામાં આંગડિયા પેઢીની ઓફિસ ધરાવતા યોગેશભાઇ ગોંધિયા ઉપર ૨૨ ઓક્ટોબરની રાતે હુમલો કરીને ૨૫ લાખની રોકડ ભરેલા થેલાની થયેલી લૂંટનો ભેદ ભાયાવદર પોલીસે ઉકેલી નાખ્યો છે. પોલીસે ભાયાવદરના અરણી રોડ પર દંગા નાખીને રહેતા બે પરપ્રાંતિય મજૂરને ઝડપી લીધા હતા. બન્ને શખસે લૂંટની કબૂલાત આપી હતી તેમજ ઝૂંપડામાં છૂપાવી રાખેલા રોકડા રૂપિયા ૧૨,૫૭, ૭૮૦ કાઢી આપ્યા હતા. પોલીસે રોકડ ઉપરાંત ગુનામાં ઉપયોગમાં લીધેલા બે બાઇક અને બે મોબાઇલ સહિત કુલ રૂપિયા ૧3.૧૮ લાખનો મુદ્દામાલ કબજે કર્યો હતો. લૂંટમાં સામેલ અન્ય ત્રણ મજૂર બાકીની રકમ લઇ વતન ભાગી જતાં તેને ઝડપી લેવા માણાવદર પોલીસની એક ટીમ મધ્ય પ્રદેશરવાના કરવામાં આવી છે.